Suomalainen digitaalinen henkilöllisyystodistus toteutetaan siten, että se voitaisiin myöhemmin laajentaa EU:n edellyttämäksi digitaaliseksi lompakoksi, jossa olisi tallessa henkilöllisyystodistuksen lisäksi myös muita viranomaisen myöntämiä lupia, kuten tieto ajo-oikeudesta. Komission lainsäädäntöehdotuksen mukaan jokainen EU-maa tuottaisi vähintään yhden lompakkosovelluksen niin, että se olisi otettavissa käyttöön vuonna 2024.